rejauldu/bengali-wikipedia huggingface dataset:
thumb|সাধারণত, একটি পরিমাপের একরকম হওয়ার বৈশিষ্ট্য এই অর্থে যে A যদি B এর উপসেট হয় তবে A এর পরিমাপ B এর পরিমাপের চেয়ে কম বা সমান হয় তদুপরি, খালি সেটটির পরিমাপ 0 হওয়া আবশ্যক । গণিতে একটি সেটের উপর পরিমাপ বলতে ওই সেটের প্রত্যেকটি উপযুক্ত উপসেটের উপর নিয়মমাফিক উপায়ে নম্বর প্রদান করা বোঝায়। এই নম্বরকে অনেকটা উপসেটটার মাপ বা সাইজ হিসেবে ব্যাখ্যা করা যেতে পারে। এই অর্থে পরিমাপ হচ্ছে দৈর্ঘ্য, ক্ষেত্রফল ও আয়তন ধারণার সাধারণীকরণ। পরিমাপের একটি গুরুত্বপূর্ণ উদাহরণ হলো ইউক্লিডীয় দেশে লোবেগ পরিমাপ যা n-মাত্রিক ইউক্লিডীয় দেশ  -এর উপযুক্ত উপসেটের উপর ইউক্লিডীয় জ্যামিতিরে গতানুগতিক দৈর্ঘ্য, ক্ষেত্রফল ও আয়তনের মানগুলো ধার্য করে। যেমন, [০, ১] এই বাস্তব সংখ্যার বিরতিটার লোবেগ পরিমাপ হলো স্বাভাবিক অর্থে এর দৈর্ঘ্য বলতে আমরা যেটা বুঝে থাকি, অর্থাৎ ১।  একটা অপেক্ষক যা কোনও সেটের উপসেটগুলোর উপর অঋণাত্মক বাস্তব সংখ্যা অথবা +∞ ধার্য করে, তাকে পরিমাপ হবার জন্যে কিছু অতিরিক্ত শর্ত পূরণ করতে হয়। যেমন, একটি গুরুত্বপূর্ণ শর্ত হলো গণনাযোগ্য সংখ্যক যোগের শর্ত। এটা বলে যে, কতোগুলো গণনাযোগ্য নিশ্ছেদ সাবসেটের সংযোগ সেটের মাপ হলো উপসেটগুলোর আলাদা আলাদা মাপের যোগফলের সমান।  সাধারণত, একটি সেটের সকল উপসেটের উপর একটি মাপ ধার্য করে আবার পরিমাপের অন্যান্য শর্তগুলোও পূরণ করা সম্ভব হয় না। ফলে, যেটা করা হয় যে পরিমাপকে সকল উপসেটের একটা অংশবিশেষের উপর গঠন করা হয়। কেবল ওই উপসেটগুলোর ওপরই পরিমাপটা প্রযোজ্য হয় বলে তাদেরকে পরিমাপযোগ্য বলা হয় তারা একত্রে একটি সিগমা বীজগণিত গঠন করে।   সংজ্ঞা  যদি Σ সেট X এর উপর একটি σ-অ্যালজেব্রা হয়, তাহলে Σ হতে বর্ধিত বাস্তব সংখ্যার রেখার (extended real number line) উপর ফাংশন μ কে একটি পরিমাপ বলা হবে যদি:  অঋণাত্মকতা:  হয়, যেখানে ।  গণনাযোগ্য যোগফল: যদি  পরস্পর নিশ্ছেদ সেট ও Σ এর অন্তর্ভুক্ত হয়, তাহলে  হয়।  ফাঁকা সেটের শূন্যমান:  হয়।   তথ্যসূত্র    বহিঃসংযোগ    Tutorial: Measure Theory for Dummies  Yet another, yet very reader-friendly, introduction to the measure theory (with application to quantitative finance in mind)  বিষয়শ্রেণী:গাণিতিক বিশ্লেষণ
thumb|472px|বিশ্ব মানচিত্রে বিভিন্ন দেশের মুদ্রার প্রতীক মুদ্রার প্রতীক বা মুদ্রা চিহ্ন হল বিশেষত অর্থের পরিমাণ প্রসঙ্গে, একটি মুদ্রার নামের জন্য একটি সংক্ষিপ্ত শৈল্পিক চিহ্ন বা প্রতীক।   বর্তমানে ব্যবহৃত মুদ্রা প্রতীক তালিকা   প্রতীক  মুদ্রা  ¤  মুদ্রা প্রতীককোনো মুদ্রার প্রতীক না থাকলে, এটি ব্যবহৃত ؋  আফগান আফগানি  ฿ থাই বাত  12px  বিটকয়েন  .د.ب  বাহরাইনি দিনার د.ع  ইরাকি দিনার  د.ك  কুয়েতি দিনার د.إ  ইউএই দিরহাম$  মার্কিন ডলার (US$), অস্ট্রেলীয় ডলার (A$), বাহামা ডলার (B$), ব্রুনাই ডলার (B$), কানাডীয় ডলার (Can$), পূর্ব ক্যারিবীয় ডলার (EC$), ফিজি ডলার (FJ$), হংকং ডলার (HK$/元), নিউজিল্যান্ড ডলার (NZ$), সিঙ্গাপুরী ডলার (S$),তাইওয়ান ডলার (NT$/元) আর্জেন্টিনা পেসো, চিলি পেসো (CLP$), কলম্বিয়া পেসো (COL$), কিউবা পেসো ($MN), মেক্সিকো পেসো (Mex$), উরুগুয়ে পেসো ($U) ব্রাজিলীয় রিয়েল (R$)  ₫  ভিয়েতনামী দোং €  ইউরো  Fr সুইস ফ্রাংক (SFr) ₴] ইউক্রেনীয় হৃভনিয়া ₭  লাওস কিপ Kč  চেক করুনা kr  ডেনীয় ক্রোন (Dkr), নরওয়েজীয় ক্রোন, সুয়েডীয় ক্রোনা, আইসল্যান্ডীয় ক্রোনা (Íkr) K  বর্মী ক্যত ₺  তুর্কি লিরা  ₱  ফিলিপাইন পেসো £  যুক্তরাজ্য পাউন্ড  ج.م.  মিশরীয় পাউন্ড (£E)  ﷼  ইরানি রিয়াল ر.ع.  ওমানি রিয়াল ر.ق  কাতারি রিয়াল ر.س  সৌদি রিয়াল  ៛  কম্বোডীয় রিয়েল RM  মালয়েশীয় রিংগিত руб  রুশ রুবল (руб/₽) ₹  ভারতীয় টাকা  ₨  পাকিস্তানি রুপি, মরিশীয় রুপি,Bank of Mauritius . Accessed 25 Feb 2011. নেপালি রুপিNepal Rastra Bank. Accessed 24 Feb 2011. (N₨/रू.) and শ্রীলঙ্কা রুপি (SLRs/රු), ইন্দোনেশীয় রুপিয়াহ (Rp), সেশেল রুপি (SRe), মালদ্বীপীয় রুফিয়া (Rf/.ރ)  ₪  ইসরায়েলি শেকেল ৳  বাংলাদেশী টাকা  ₸  কাজাখস্তানি টেঙ্গে ₮  মঙ্গোলীয় টুগ্রিক ₩  উত্তর কোরীয় ওন, দক্ষিণ কোরীয় ওন ¥  জাপানি ইয়েন (円)রেন্মিন্বি (元)  zł  পোলীয় জেলাটি  তথ্যসূত্র  আরো দেখুন মুদ্রা মুদ্রার তালিকা  বিষয়শ্রেণী:মুদ্রা বিষয়শ্রেণী:মুদ্রা চিহ্ন
থাম্ব|জন টমলিনসন হিবার্ট স্যার জন টমলিনসন হিবার্ট  (৫ জানুয়ারী ১৮২৪ – ৭ নভেম্বর ১৯০৮), জেটি হিবার্ট নামে পরিচিত, একজন ব্রিটিশ ব্যারিস্টার এবং উদার রাজনীতিবিদ ছিলেন।   রাজনৈতিক পেশা  হিবার্ট ১৮৬২ থেকে ১৮৭৪, ১৮৭৭ থেকে ১৮৮৬ এবং ১৮৯২ থেকে ১৮৯৫ সাল পর্যন্ত ওল্ডহামের সংসদ সদস্য ছিলেন, যখন তিনি তার আসন হারান। তিনি উইলিয়াম এওয়ার্ট গ্ল্যাডস্টোনের অধীনে ১৮৭২ থেকে ১৮৭৪ সাল পর্যন্ত স্থানীয় সরকার বোর্ডের সংসদীয় সচিব হিসাবে এবং আবার ১৮৮০ থেকে ১৮৮৩ সাল পর্যন্ত, ১৮৮৩ থেকে ১৮৮৪ সাল পর্যন্ত স্বরাষ্ট্র দপ্তরের আন্ডার সেক্রেটারি অফ স্টেট, ১৮৮৪ থেকে ১৮৮৫ সাল পর্যন্ত ট্রেজারির আর্থিক সচিব হিসাবে দায়িত্ব পালন করেন। এবং ফেব্রুয়ারী থেকে জুলাই ১৮৮৬ পর্যন্ত অ্যাডমিরালটির সংসদীয় ও আর্থিক সচিব হিসাবে এবং গ্ল্যাডস্টোনের অধীনে এবং পরে লর্ড রোজবেরির অধীনে আবারও ১৮৯২ থেকে ১৮৯৫ সাল পর্যন্ত ট্রেজারির আর্থিক সচিব হিসাবে। ১৮৮৬ সালে, তিনি প্রিভি কাউন্সিলের শপথ নেন।  হিবার্ট 1870 সালে দ্বিতীয় কো-অপারেটিভ কংগ্রেসের দ্বিতীয় দিনের সভাপতি হিসেবে দায়িত্ব পালন করেন   ১৮৮৯ সালে, হিবার্ট নবনির্মিত ল্যাঙ্কাশায়ার কাউন্টি কাউন্সিলের প্রথম চেয়ারম্যান হিসেবে নির্বাচিত হন। পরে তিনি কাউন্টি কাউন্সিল অ্যাসোসিয়েশনের সভাপতি ছিলেন। 1893 সালে তিনি অর্ডার অফ দ্য বাথের একজন নাইট কমান্ডার নিযুক্ত হন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংরেজ ব্যারিস্টার বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:শ্রেসবারি স্কুলে শিক্ষিত ব্যক্তি বিষয়শ্রেণী:১৯০৮-এ মৃত্যু বিষয়শ্রেণী:১৮২৪-এ জন্ম
গোলাম মোস্তফা কাসেমি () (১৯২৪ - ২০০৩) একজন পণ্ডিত, সিন্ধি ভাষার লেখক এবং সিন্ধু বিষয়ক গবেষক ছিলেন।   শিক্ষা ও প্রাথমিক জীবন  তিনি ১৯২৪ সালের ২৪ জুন লারকানা জেলার মিরো খানের রইস বানভো খান চান্দিও তালুকোর গ্রামে। তিনি মাওলানা ফতেহ মোহাম্মদ সেরানী এবং মাওলানা খুশি মোহাম্মদ মিরোখানীর কাছ থেকে প্রাথমিক শিক্ষা  পেয়েছিলেন, তার পরে দারুল উলূম দেওবন্দে চলে যাওয়ার পর সেখানে উবায়দুল্লাহ সিন্ধি ও হুসাইন আহমেদ মাদানীর সাথে তাঁর সাক্ষাত হয়। তিনি হাদীস, ফিকাহ, তাফসীর এবং যুক্তি (মান্তিক) বিষয়ে বিশেষজ্ঞ ছিলেন।   কর্মজীবন  তিনি করাচির সিন্ধু মুসলিম কলেজ, সিন্ধু বিশ্ববিদ্যালয় এবং মাদারিসা মাজহার-ই-উলূমে শিক্ষকতা করেছেন। তিনি হায়দরাবাদ শাহ ওয়ালীউল্লাহ একাডেমির পরিচালক ও সিন্ধি আদবী বোর্ডের চেয়ারম্যান। ১৯৭৭ থেকে ১৯৮৯ সাল পর্যন্ত রু'য়াত-ই-হিলাল কমিটির (চাঁদ দেখা কমিটি) চেয়ারম্যান ছিলেন।  তিনি তরুণ গবেষকদেরকে নিজ গবেষণা-ভিত্তিক কাজে পরিচালিত করেছিলেন এবং ৫০ টিরও বেশি পিএইচডি অর্জনকারী পণ্ডিত তাঁর তত্ত্বাবধানে সেই গবেষণা কাজ সমাপ্ত করেছিলেন।   কাজ  তিনি শাহ আবদুল লতিফ ভিট্টাইয়ের শাহ জো রিসালো থেকে তাঁর সাহিত্য যাত্রা শুরু করেছিলেন। তিনি সিন্ধি ভাষায় আরবী ও ফারসির ধর্ম ও ইসলামি সংস্কৃতি সম্পর্কিত বিভিন্ন বিষয়ের বই লিখেছেন, সংকলন করেছেন এবং অনুবাদ করেছেন। তিনি তাঁর শিক্ষাবর্ষে যুক্তি সম্পর্কিত মুফীদুত তালিবা নামক একটি বই লিখেছিলেন, যা এখনও বিভিন্ন মাদ্রাসায় পড়ানো হয়। তিনি শাহ ওয়ালী উল্লাহর আলোকে সামাজিক ন্যায়বিচার ও সমষ্টিবাদ (সিন্ধি:سماجي انصاف ۽ اجتماعيت‎) (রোমান-সিন্ধি নাম (সমজি ইনসাফ এন ইজতিমাইয়াত)) ও কুরআনের বৈশিষ্ট্য নামক একটি বই লিখেছিলেন। তিনি ফারসি অনুদিত কুরআন এবং সূরা সাবার তাফসীর সম্পাদনা করেছেন।   অর্জন  তাকে পাকিস্তান সরকার সিতারা-ই-ইমতিয়াজ উপাধী দিয়ে ভূষিত করেছিল।   মৃত্যু  ২০০৩ সালের ডিসেম্বর মাসে তিনি মারা যান এবং গোলাম নবী কালহোর সমাধির নিকটে তাকে দাফন করা হয়।   আরও দেখুন  হুসাইন আহমদ মাদানি দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:১৯২৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:সিন্ধি ব্যক্তি বিষয়শ্রেণী:দেওবন্দি ব্যক্তি
বোতল ভূত জনপ্রিয় লেখক হুমায়ূন আহমেদ রচিত ফ্যান্টাসি প্রকৃতির বাংলা প্রকাশনা। ১৯৮৯ সালের আগস্ট মাসে প্রতীক প্রকাশন থেকে ৬৬ পৃষ্টার এই বইটি প্রকাশিত হয়।   কাহিনী  হুমায়ন নামের এক দুষ্ট ছেলেকে নিয়ে গল্প বোতল ভূত। হুমায়ূন ক্লাসে ভালো ছাত্র না। ক্লাশের ৩২ জনের মধ্যে ওর রোল ৩২। তবে ওদের ক্লাশে যে ছেলেটা একদম কথা বলে না- মুনির। ও কিন্তু খুব ভালো ছাত্র। গণ্ডারের ইংরেজি বলতে বললে চট করে বলে দিতে পারবে। শুদ্ধ বানানে। মুনির হূমায়ুনকে নিজে থেকেই জিজ্ঞেস করে, ভূত পুষবে নাকি? মুনির বললো, ওকে নাকি একজন ভূতের বাচ্চা দেবে। এই ভূতের বাচ্চা আর হুমায়ুনকে নিয়েই বোতল ভূত-এর গল্প।   আরও দেখুন   হুমায়ূন আহমেদের সৃষ্টিকর্ম  বিষয়শ্রেণী:হুমায়ূন আহমেদের উপন্যাস
অ্যালবার্ট রেমন্ড ব্ল্যাকবার্ন (১১ মার্চ ১৯১৫ - ৩ নভেম্বর ১৯৯১) একজন ব্রিটিশ লেবার পার্টির রাজনীতিবিদ যিনি বার্মিংহাম কিংস নর্টন এবং বার্মিংহাম নর্থফিল্ড নির্বাচনী এলাকার সংসদ সদস্য হিসেবে দায়িত্ব পালন করেন।   রাজনৈতিক পেশা  ব্ল্যাকবার্ন ১৯৪৩ সালের ওয়াটফোর্ড উপ-নির্বাচনে কমন ওয়েলথ পার্টির হয়ে ব্যর্থ হয়ে দাঁড়ান। তারপরে তিনি ১৯৪৫ সালের সাধারণ নির্বাচনে লেবারদের জন্য কিংস নর্টন আসনে জয়লাভ করেন, বর্তমান কনজারভেটিভ এমপি বাসিল আর্থার জন পেটোকে পরাজিত করেন কিন্তু ১৯৫০ সালের সাধারণ নির্বাচনে সদ্য নির্মিত নর্থফিল্ড আসনে চলে যান। পরের বছর তিনি সংসদ ত্যাগ করেন।  ব্ল্যাকবার্নের রাজনৈতিক কর্মজীবন, যা তার প্রথম বক্তৃতায় উইনস্টন চার্চিলের প্রশংসার মাধ্যমে প্রতিশ্রুতিবদ্ধভাবে শুরু হয়েছিল, ১৯৪৭ সালে আসা মাতালতার জন্য গ্রেপ্তারের একটি সিরিজের প্রথমটি তার মদ্যপান দ্বারা প্রভাবিত হয়েছিল। আরও আইনি জটিলতার মধ্যে পড়ে ব্ল্যাকবার্নকে ১৯৫২ সালে দেউলিয়া ঘোষণা করা হয় এবং  সালে একটি ক্যারাভান সাইটের অবৈধ ব্যবহার সংক্রান্ত প্রতারণার জন্য এবং বেআইনিভাবে লোকেদের একটি মূল্যহীন কোম্পানিতে শেয়ার কেনার জন্য প্ররোচিত করার জন্য কারারুদ্ধ করা হয়। তিনি ১৬ মাস জেলে ছিলেন। তিনি প্রকাশ্যে তার পানীয় সমস্যা স্বীকার করেছেন এবং এমনকি অ্যালকোহল কীভাবে তার কর্মজীবনকে ধ্বংস করেছে তা নিয়ে আলোচনা করে ১৯৫৯ সালের একটি বই লিখেছিলেন।Raymond Blackburn, I Am An Alcoholic, London: Allan Wingate, 1959   তথ্যসূত্র   বিষয়শ্রেণী:২০শ শতাব্দীর ইংরেজ ব্যবসায়ী বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:রয়্যাল আর্টিলারি কর্মকর্তা বিষয়শ্রেণী:ইংরেজ প্রতারক বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৯১-এ মৃত্যু বিষয়শ্রেণী:১৯১৫-এ জন্ম
চাং ইউফেই (, ; জন্ম: ১৯ এপ্রিল ১৯৯৮) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ২০০ মিটার বাটারফ্লাই এবং নারীদের ৪×২০০ মিটার ফ্রিস্টাইল রিলে বিভাগে স্বর্ণ পদকের জয়লাভ করার পাশাপাশি নারীদের ১০০ মিটার বাটারফ্লাই বিভাগে রৌপ্য পদক জয়লাভ করেছেন।  আন্তর্জাতিক পরিজগতের অন্যতম সম্ভাবনাময় সাঁতারু হিসেবে বিবেচি ইউফেই, বর্তমানে তিনি ২০০ মিটার বাটারফ্লাইয়ে বিশ্ব জুনিয়র রেকর্ডের অধিকারী এবং যুব অলিম্পিক, এশিয়ান গেমস এবং বিশ্ব চ্যাম্পিয়নশিপ জুড়ে সাঁতারে এপর্যন্ত সাতটি পদক (তিনটি স্বর্ণ, দুটি রৌপ্য এবং দুটি ব্রোঞ্জ) জয়লাভ করেছেন।  প্রারম্ভিক জীবন চীনের শুচৌতে জন্মগ্রহণকারী ইউফেই তার মায়ের (যিনি তার ব্যক্তিগত কোচ হিসেবে কাজ করেছিলেন) উৎসাহ ও প্রভাবের ফলে মাত্র তিন বছর বয়সে সাঁতার কাটতে শুরু করেন। দুই বছর পর তিনি চিয়াংসু সাঁতার দলের সদস্য হিসেবে পেশাগতভাবে প্রশিক্ষণ শুরু করেন এবং অবশেষে তার বয়সের জন্য অসংখ্য রেকর্ডের অধিকারী হন। এর পরে আরও রেকর্ড অর্জনের সাথে সাথে, চাংয়ের দ্রুত সাফল্যের ফলে তিনি চৌদ্দ বছর বয়সে বেইজিংয়ে ২০১২ ফিনা বিশ্বকাপ মিটে ২০০ মিটার বাটারফ্লাইয়ে স্বর্ণ পদকের জন্য ২০০৮ গ্রীষ্মকালীন অলিম্পিকের চ্যাম্পিয়ন লিউ জিগেকে পরাজিত করার মাধ্যমে একটি আন্তর্জাতিক ক্রীড়া প্রতিযোগিতার অভিষেক করেন।  তথ্যসূত্র  বহিঃসংযোগ  ২০১৪ নানচিং-এ চাং ইউফেই   বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:২০২৪ গ্রীষ্মকালীন অলিম্পিকের সাঁতারু বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:চীনের অলিম্পিক সাঁতারু বিষয়শ্রেণী:সাঁতারে এশিয়ান গেমস পদক বিজয়ী বিষয়শ্রেণী:চীনা নারী সাঁতারু বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:২০১৮ এশিয়ান গেমসের সাঁতারু বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:সাঁতারে বিশ্বরেকর্ডধারী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:চীনা নারী ফ্রিস্টাইল সাঁতারু বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী চীনা
কাইয়া অরুয়া (জন্ম ২৭ অক্টোবর ১৯৯০) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন।  জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কোয়াডে অন্তর্ভুক্ত করা হয়েছিল। তিনি ৭ জুলাই ২০১৮ সালে বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি ১২ জুলাই ২০১৮ এ আয়ারল্যান্ডের বিপক্ষে ম্যাচের জন্য দলের অধিনায়কের দায়িত্ব পালন করেন।  জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে নাম মনোনীত হন। নভেম্বর ২০১৮ এ, মহিলা বিগ ব্যাশ লীগ (ডব্লিউবিবিএল) ক্লাবগুলির বিপরীতে খেলার সূচীতে খেলার জন্য তার নাম আবার অন্তর্ভুক্ত হয়েছিল উইমেনস গ্লোবাল ডেভলপমেন্ট স্কোয়াডে।  ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্বের প্রতিযোগিতার জন্য পাপুয়া নিউ গিনির স্কোয়াডের অধিনায়ক হিসাবে তাকে মনোনীত করা হয়েছিল। টুর্নামেন্টের পাপুয়া নিউ গিনির পেনাল্টিমেট ম্যাচে জাপানের বিপক্ষে মহিলা টি২০আই-তে প্রথম পাঁচ উইকেট শিকার করেছিলেন তিনি।  আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের প্রতিযোগিতার জন্য পাপুয়া নিউ গিনি স্কোয়াডের অধিনায়ক হিসাবে তাকে মনোনীত করা হয়েছিল।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:পাপুয়া নিউ গিনির নারী ক্রিকেটার বিষয়শ্রেণী:পাপুয়া নিউ গিনির নারী টুয়েন্টি২০ আন্তর্জাতিক ক্রিকেটার
জেমস হলোস (; জন্ম: ১৪ নভেম্বর, ১৮৭৩ - মৃত্যু: ২০ মে, ১৯১০) বোল্টনের লিটল লেভার এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে বোলিং করতেন তিনি।   কাউন্টি ক্রিকেট  ১৮৯৮ থেকে ১৯০৭ সময়কালে কাউন্টি ক্রিকেটে ল্যাঙ্কাশায়ারের সদস্য ছিলেন।  বামহাতি মাঝারিসারির ব্যাটসম্যান ও বামহাতি বোলার হিসেবে খেলতেন জেমস হলোস। শুরুরদিকে ফাস্ট-মিডিয়াম বোলিং করলেও পরবর্তীতে মিডিয়াম পেস বোলিংয়ের দিকে ধাবিত হন তিনি। ১৮৯৮ সাল থেকে ল্যাঙ্কাশায়ারের পক্ষে স্বল্পকিছু খেলায় অংশ নেন। কিন্তু, ১৯০১ সালে দলের নিয়মিত সদস্যরূপে খেলেন। ঐ মৌসুমে ইনিংস প্রতি ৩১-এর অধিক গড়ে ১১৭০ রান তুলেছিলেন তিনি।  পরবর্তী দুই মৌসুম তুলনামূলকভাবে তেমন সাফল্য না পেলেও ১৯০৪ সালে সিডনি বার্নসের চলে যাবার ফলে ল্যাঙ্কাশায়ারের ঘাটতি মোকাবেলায় নিজেকে ওতপ্রোতভাবে জড়ান। ১০০০ রান ও ১০০ উইকেট লাভের ন্যায় অল-রাউন্ডার ডাবল লাভে সক্ষমতা দেখান তিনি। ল্যাঙ্কাশায়ার কাউন্টি চ্যাম্পিয়নশীপের শিরোপা জয় করে। ফলশ্রুতিতে উইজডেনের ১৯০৫ সালের সংস্করণে অন্যতম বর্ষসেরা ক্রিকেটার হিসেবে মনোনীত হন জেমস হলোস।   ব্যক্তিগত জীবন  ১৯০৫ সালে তার ব্যাটিংশৈলী কার্যকর থাকলেও বোলিংয়ের মান বেশ নিম্নমূখী হতে থাকে। ১৯০৬ সালে খুব কমই খেলায় অবদান রাখছিলেন। ১৯০৭ সালে তার স্বাস্থ্য ভাঙ্গতে থাকে। তিনি মৃগী রোগে আক্রান্ত হয়েছিলেন।  ১৯২০-এর দশকে ল্যাঙ্কাশায়ার ও ইংল্যান্ডের প্রথিতযশা উদ্বোধনী ব্যাটসম্যান চার্লি হলোস সম্পর্কে তার ভ্রাতৃস্পুত্র। ২০ মে, ১৯১০ তারিখে ৩৬ বছর বয়সে ফার্নওয়ার্থে জেমস হলোসের দেহাবসান ঘটে।   তথ্যসূত্র    বহিঃসংযোগ        বিষয়শ্রেণী:১৮৭৩-এ জন্ম বিষয়শ্রেণী:১৯১০-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:নর্থ ভার্সাস সাউথের ক্রিকেটার
জিতু কমল একজন ভারতীয় টেলিভিশন এবং চলচ্চিত্র অভিনেতা। তিনি ২০২২ সালের সত্যজিৎ রায়ের উপর ভিত্তি করে নির্মিত অপরাজিত চলচ্চিত্রে অপরাজিত রায়ের ভূমিকা অভিনয়ের জন্য পরিচিত।   চলচ্চিত্র  বছরশিরোনামভূমিকাপরিচালকমন্তব্য২০১০জোর যার মুলুক তারপরিদর্শকহরনাথ চক্রবর্তী২০১৩সুইটহার্টসঙ্গীত তারকাপ্রদীপ সরকার২০১৮অ্যাডভেঞ্চারস অফ জোজোসুজয় বোস (বন পরিদর্শক)রাজ চক্রবর্তী২০১৯লাইম এন লাইট অয়নজিৎ (চলচ্চিত্র তারকা)রেশমি মিত্রএরাও শত্রু রানা (পরিদর্শক)সন্দীপ চৌধুরীবিদ্রোহিণীরাহুল (আইনজীবী)সন্দীপ চৌধুরী২০২২অপরাজিতঅপরাজিত রায়অনিক দত্তচলচ্চিত্র পরিচালক সত্যজিৎ রায় অবলম্বনে২০২৩মানুষটিবিএসঞ্জয় সমাদ্দারঅরণ্যের দিনরাত্রিটিবিএঅরুণ রায়বাবুসোনাটিবিএঅংশুমান প্রত্যুষআপনজনটিবিএঅংশুমান প্রত্যুষ   টেলিভিশন  বছরধারাবাহিকচরিত্রচ্যানেল২০১০নিয়তিরণবীর লাহেরিইটিভি বাংলা২০১১ভোলা মহেশ্বরভোলা মহেশ্বরসানন্দা টিভি২০১৩-২০১৫রাগে অনুরাগেমোল্লার সেনজি বাংলা২০১৫-২০১৭মিলন তিথিঅর্জুন মল্লিকস্টার জলসা২০১৭-২০১৮রাঙ্গিয়ে দিয়ে যাওবাবলু ঘোষজি বাংলা২০১৮অর্ধাঙ্গিনীআয়ুষ ঘোষালস্টার জলসা২০১৯-২০২২মহাপীঠ তারাপীঠআনন্দ নাথস্টার জলসা২০১৯মহিষাসুরমর্দিনী মহালয়া ২০১৯মহাদেবস্টার জলসা২০১৯-২০২০গুড়িয়া যেখানে গুড্ডু সেখানেসুকুমারস্টার জলসা   ব্যক্তি জীবন  জিতু কমল ২০১৯ সালে নবনীতা দাস কে বিয়ে করেন।   পুরস্কার এবং মনোনয়ন  বছরপুরস্কারবিভাগফিল্ম/টিভি অনুষ্ঠানফলাফল২০১৫জি বাংলা সোনার গানসর অ্যাওয়ার্ডসপ্রিয় বাবারাগে অনুরাগেজি বাংলা সোনার গানসর অ্যাওয়ার্ডসপ্রিয় বররাগে অনুরাগেজি বাংলা সোনার গানসর অ্যাওয়ার্ডসপ্রিয় জুটিরাগে অনুরাগে২০২২পশ্চিমবঙ্গ চলচ্চিত্র সাংবাদিক সমিতি পুরস্কারমোস্ট প্রতিশ্রুতিশীল অভিনেতাঅপরাজিত   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেতা বিষয়শ্রেণী:কলকাতার অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
মাইনুল আহসান নোবেল যিনি নোবেল ম্যান নামে অধিক পরিচিত, বাংলাদেশের একজন জনপ্রিয় গায়ক, গীতিকার এবং সুরকার। ২০১৮ সালে ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান সা রে গা মা পা’য় অংশ নিয়ে সবার নজরে আসেন নোবেল এবং তার বেশ কিছু গান দর্শকের মনে স্থান করে নেয়। তবে ব্যক্তিগত জীবনের কারণে তিনি প্রায়শই সমালোচনার মুখে পড়েন।২০ মে ২০২৫ নারী নির্যাতনের মামলায় তাকে গ্রেফতার করা হয়। বর্তমানে তিনি জামিন পেয়েছেন।    ব্যক্তিগত জীবন  নোবেল গোপালগঞ্জ জেলায় জন্মগ্রহণ করেছেন। কিন্তু শিক্ষাজীবন ও বেড়ে উঠেছেন ঢাকা, খুলনা ও দার্জিলিংয়ে। ২০১৯ সালের ১৫ নভেম্বর মেহরুবা সালসাবিলের সাথে বিয়ের পিঁড়িতে বসেন তিনি। ২০২৩ এর মে মাসে তাদের মধ্যে বিচ্ছেদ হয়। একই বছর নভেম্বর মাসে ফারজান আরশীর সাথে দ্বিতীয় বিবাহবন্ধনে আবদ্ধ হন।   বিতর্ক  ২০২৩ সালে কুড়িগ্রামের একটি কলেজের সুবর্ণজয়ন্তী উপলক্ষে আয়োজিত সাংস্কৃতিক অনুষ্ঠানের মদ্যপান করে নেশাগ্রস্ত হয়ে মঞ্চে ওঠায় অসংলগ্ন আচরণ করে ফলে ক্ষুব্ধ দর্শকেরা তাঁর দিকে পানির বোতল ও জুতা ছুড়ে মারে।  ২০২৩ সালে এক অনুষ্ঠানে যাওয়ার কথা বলে টাকা নিয়ে পরে আর তিনি সেখানে উপস্থিত না হওয়ার অভিযোগে ঐ বছর ১৯ মে তাঁর বিরুদ্ধে প্রতারণার মামলা হয়। পরেরদিন জিজ্ঞাসাবাদ শেষে আদালতে নেওয়ার পর তিনি জামিন পান।  ২০২৫ সালের ২০ মে আরেকটি নারী নির্যাতন মামলায় ‘ধর্ষণ ও মারধরের’ অভিযোগে ডেমরা থানা পুলিশ তাঁকে গ্রেপ্তার করে।   তথ্যসূত্র   বহিঃসংযোগ  বিষয়শ্রেণী:১৯৯৭-এ জন্ম বিষয়শ্রেণী:বাংলাদেশী গায়ক বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:জীবিত ব্যক্তি
বেল দশা  হল কোয়ান্টাম তথ্য বিজ্ঞানের ধারণা, যা দুটি কিউবিটের একটি নির্দিষ্ট কোয়ান্টাম দশা। এটি হল  কোয়ান্টাম এনটেংগলমেন্ট এর সহজ (সর্বোচ্চ) উদাহরণ। এনটেংগলমেন্ট ও নর্মালাইজ বেসিস্ ভেক্টর দ্বারা বেল দশা গুলি গঠিত হয়।  [ এনটেংগলমেন্ট  মানে হল—যদি এলিস একটি কিউবিট '০' অথবা '১' নিয়ে স্ট্যান্ডার্ড (প্রমাণ) বেসিসে্ মেজা্র  করে,তখন ফলাফল হিসাবে ০ অথবা ১ পাওয়ার সম্ভাবনা ১/২। তারপর বব্ যদি তার কিউবিট মেজা্র করে তখন তার ফলাফল ও এলিসে্র ফলাফল একই হয়। যদি এলিস্ আর বব্ এর মধ্যে কমিউনিকেশন থাকে তাহলে তাদের কিউবিটের মধ্যে কোরিলেশন বর্তমান। অর্থাৎ এনটেংগলমেন্ট দুটি সিস্টেমের মধ্যে কোরিলেশন উপস্থাপন করে।  আর নর্মালাইজ বা নর্মালাইজেশন  মানে হল—কোনো কনার একটি দশাতে থাকার সম্পূর্ণ  সম্ভাবনা হল ১ অর্থাৎ ১০০ শতাংশ।  বেল দশা হল চারটি নির্দিষ্ট কোয়ান্টাম দশা। দশা গুলি '০' আর '১' এর সুপার-পজিশন্ বা উপরিপাত,অর্থাৎদুটি কোয়ান্টাম দশার  রৈখিক সমবায় (লিনিয়ার কম্বিনেশন)।  [যেখানে '০' হল আপ স্পিন এবং '১' হল ডাউন স্পিন]  সূচীপত্র--  ১)বেল বেসিস্  ২)বেল দশার বৈশিষ্ট্য  ৩)বেল দশার প্রয়োগ  বেল বেসিস  --- ১৯৬৪ সালে জন এস বেল সম্ভাবনা সূত্র দিয়ে  বলে ছিলেন যদি কোনো  নির্দিষ্ট কোরিলেশন  মেজা্র করা হয় তার সর্বোচ্চ মান ২ এর বেশি হতে পারেনা ,এটি হল বেল অসমতা  সূত্র। কিন্তু কোয়ান্টাম মেকানিকসে্ কোনো কোনো সিস্টেমের  নির্দিষ্ট কোরিলেশনের মান সর্বোচ্চ  মান ২.৮২৮৪২৭১২ দিয়ে থাকে ফলে  কোয়ান্টাম নীতি, বেল অসমতা নীতি বা লোকাল " হিডেন ভেরিয়েবল" নীতি এর ধারণা লঙ্ঘ্ন করে। দুটি  কিউবিট যুক্ত চারটি  নির্দিষ্ট দশা গুলির, সর্বোচ্চ মান যদি ২. ৮২৮৪২৭১২হয় তখন ওই চারটি  নির্দিষ্ট দশাকে বেল দশা বলা হয়। এবং বেল দশার বেসিস্  সর্বোচ্চ এনটেংগল , যাকে বেল বেসিস্ বলা হয়।  বেল দশার বৈশিষ্ট্য -- বেল দশার কোনো একক কিউবিট মেজা্র করা হলে তার ফলাফল হয় অনির্নেয় কিন্তু যদি প্রথম  কিউবিটকে কোনো নির্দিষ্ট্য স্ট্যান্ডার্ড বেসিসে্ (৩য় উপাংশ )  মেজা্র করা হয় এবং দ্বিতীয়  কিউবিটকে একই  বেসিসে্ মেজা্র করা হয় তখন তাদের মান একই বা বিপরীত হবে অর্থাৎ এদের মধ্যে কোরিলেশন বর্তমান। জন বেল প্রমাণ করেন যে বেল দশার কোরিলেশন অনেক বেশি প্রবল একটি ক্লাসিক্য়াল সিস্টেমের থেকে। বেল দশা গুলি অর্থনর্মাল বেসিসে্ লেখা হয়ে থাকে।  বেল দশার প্রয়োগ --- সুপারডেন্স কোডিং : দুটি আলদা আলদা ক্লাসিক্য়াল তথ্য বা বিট এক স্থান থেকে অন্য স্থানে পাঠানো হয় একটি একক কিউবিটের দ্বারা।  কোয়ান্টাম টেলিপোর্টেশন :কোয়ান্টাম টেলিপোর্টেশন হল কোনো কোয়ান্টাম কনাকে ( যেমন ফোটন) শারীরিক ভাবে এক স্থান থেকে অন্য স্থানে না পাঠিয়ে কেবল তার কোয়ান্টাম তথ্যকে স্থানান্তরিত করা কোনো  ক্লাসিক্য়াল মাধ্যমের সাহায্যে।  কোয়ান্টাম ক্রিপ্টোগ্রাফি (কোনো কোয়ান্টাম তথ্যকে নিরাপদে এনকোড করে তা  স্থানান্তরিত করা ।বিবি৮৪ প্রোটোকল হল একধরনের কোয়ান্টাম ক্রিপ্টোগ্রাফি,  কোয়ান্টাম ক্রিপ্টোগ্রাফি হল কোয়ান্টাম মেকানিক্যাল এর একটি  বৈশিষ্ট্য )
চট্টগ্রাম জেলার উপজেলাসমূহ উপজেলার নাম  অবদানকারী  শেষ হবে/হয়েছে  অবস্থা  আনোয়ারা উপজেলা        কর্ণফুলি উপজেলা      চন্দনাইশ উপজেলা       পটিয়া উপজেলা       ফটিকছড়ি উপজেলা       বাঁশখালী উপজেলা       বোয়ালখালী উপজেলা       মীরসরাই উপজেলা       রাউজান উপজেলা       রাঙ্গুনিয়া উপজেলা    ৩১ ডিসেম্বর, ২০১৯   লোহাগাড়া উপজেলা       সন্দ্বীপ উপজেলা       সাতকানিয়া উপজেলা       সীতাকুণ্ড উপজেলা       হাটহাজারী উপজেলা       কক্সবাজার জেলার উপজেলাসমূহ উখিয়া উপজেলা       কক্সবাজার সদর উপজেলা       কুতুবদিয়া উপজেলা       চকরিয়া উপজেলা       টেকনাফ উপজেলা       পেকুয়া উপজেলা       মহেশখালী উপজেলা       রামু উপজেলা       বান্দরবান জেলার উপজেলাসমূহ আলীকদম উপজেলা       থানচি উপজেলা       নাইক্ষ্যংছড়ি উপজেলা       বান্দরবান সদর উপজেলা       রুমা উপজেলা       রোয়াংছড়ি উপজেলা       লামা উপজেলা     ১৪ মে ২০২০    খাগড়াছড়ি জেলার উপজেলাসমূহ খাগড়াছড়ি সদর উপজেলা      দীঘিনালা উপজেলা      পানছড়ি উপজেলা      মহালছড়ি উপজেলা      মাটিরাঙ্গা উপজেলা      মানিকছড়ি উপজেলা      রামগড় উপজেলা      লক্ষ্মীছড়ি উপজেলা      গুইমারা উপজেলা      রাঙ্গামাটি জেলার উপজেলাসমূহ কাউখালী উপজেলা     কাপ্তাই উপজেলা     জুরাছড়ি উপজেলা     নানিয়ারচর উপজেলা     বরকল উপজেলা     বাঘাইছড়ি উপজেলা     বিলাইছড়ি উপজেলা     রাঙ্গামাটি সদর উপজেলা     রাজস্থলী উপজেলা     লংগদু উপজেলা     নোয়াখালী জেলার উপজেলাসমূহ নোয়াখালী সদর উপজেলা   বেগমগঞ্জ উপজেলা   চাটখিল উপজেলা  কোম্পানীগঞ্জ উপজেলা (নোয়াখালী)    হাতিয়া উপজেলা   সেনবাগ উপজেলা    সুবর্ণ চর উপজেলা    সোনাইমুড়ি উপজেলা    কবিরহাট উপজেলা    লক্ষ্মীপুর জেলার উপজেলাসমূহকমলনগর উপজেলা   রামগঞ্জ উপজেলা   রামগতি উপজেলা   রায়পুর উপজেলা   লক্ষ্মীপুর সদর উপজেলা    ফেনী জেলার উপজেলাসমূহফেনী সদর উপজেলা   দাগনভূঁইয়া উপজেলা   সোনাগাজী উপজেলা   ২৯ ডিসেম্বর ২০১৯  ছাগলনাইয়া উপজেলা     ১৫ জানুয়ারি, ২০২০   পরশুরাম উপজেলা  ফুলগাজী উপজেলা   ৩১ডিসেম্বর ২০১৯  কুমিল্লা জেলার উপজেলাসমূহ বরুরা উপজেলা   চান্দিনা উপজেলা  দাউদকান্দি উপজেলা  লাকসাম উপজেলা  ব্রাহ্মণপাড়া উপজেলা  বুড়িচং উপজেলা  চৌদ্দগ্রাম উপজেলা  দেবীদ্বার উপজেলা  হোমনা উপজেলা  মুরাদনগর উপজেলা  লাঙ্গলকোট উপজেলা  মেঘনা উপজেলা  তিতাস উপজেলা     মনোহরগঞ্জ উপজেলা  কুমিল্লা সদর উপজেলা  সদর দক্ষিণ উপজেলা  লালমাই উপজেলা   চাঁদপুর জেলার উপজেলাসমূহ চাঁদপুর সদর উপজেলা   হাজীগঞ্জ উপজেলা   কচুয়া উপজেলা   ফরিদগঞ্জ উপজেলা  মতলব দক্ষিণ উপজেলা  মতলব উত্তর উপজেলা  হাইমচর উপজেলা   শাহরাস্তি উপজেলা  ব্রাহ্মণবাড়িয়া জেলার উপজেলাসমূহ আশুগঞ্জ উপজেলা   আখাউড়া উপজেলা   কসবা উপজেলা   নবীনগর উপজেলা  নাসিরনগর উপজেলা  বাঞ্ছারামপুর উপজেলা   ব্রাহ্মণবাড়িয়া সদর উপজেলা  সরাইল উপজেলা  বিজয়নগর উপজেলা